cyanic-selkie/wikianc huggingface dataset:
Περιμένοντας τους Βαρβάρους
Πλοκή
Ανίκανος να εναντιωθεί σ’ αυτές τις εντολές, ο Επίτροπος θα δει τους ιθαγενείς να βασανίζονται από τους στρατιώτες της Αυτοκρατορίας με τον πιο βάναυσο τρόπο («Ο πόνος είναι αλήθεια» θα πει κυνικά ο Συνταγματάρχης) και τότε θα πράξει αυτό που θεωρεί το ηθικά σωστό, θα βοηθήσει μία εξ αυτών περιθάλποντάς την και οδηγώντας την, με ρίσκο της ζωής του, εκτός των τειχών, πίσω στο λαό της. Μετά από ένα μακρύ και επίπονο ταξίδι στην έρημο, ο Επίτροπος πλησιάζει τους νομάδες στα βουνά και προσπαθεί να αποκαταστήσει τις σχέσεις μαζί τους, αλλά οι νομάδες είναι αναστατωμένοι σε αυτό το σημείο και τον αφήνουν τη ζωή και τα άλογά του απλώς για την πράξη της καλοσύνης προς το κορίτσι. Ο Επίτροπος επιστρέφει για να βρει τον αξιωματικό Μάντελ, υπασπιστή του συνταγματάρχη Τζολ, που διαχειρίζεται το φρούριο. Ο αξιωματικός Μάντελ παίρνει αμέσως τον Επίτροπο υπό κράτηση, τον κατηγορεί για προδοσία και τον φυλακίζει.
Μετά από κάποιο χρονικό διάστημα, ο Επίτροπος βγαίνει από τη φυλακή για να δει περισσότερους «κρατουμένους πολέμου» να κακοποιούνται. Αναλαμβάνει να υποστηρίξει την απελευθέρωσή τους, αλλά κακοποιείται και βασανίζεται σωματικά. Στη συνέχεια μεταφέρεται για ανάκριση και κατηγορείται για συνεννόηση με τον εχθρό και για τη λήψη ανταλλαγμάτων από τους βάρβαρους. Στη συνέχεια, ο Επίτροπος ντροπιάζεται δημόσια, ενώ ο συνταγματάρχης Τζολ αναχωρεί με μια δύναμη στρατιωτών να οδηγήσει τους βάρβαρους πίσω στα βουνά. Ο Επίτροπος είναι ο ίδιος τώρα ατημέλητος και στερείται τα πάντα. Ενώ ο συνταγματάρχης Τζολ φεύγει για την αποστολή, ο Επίτροπος περιθάλπεται από μία από τις γυναίκες μαγείρισσες του.
Μια μέρα ένα άλογο που μεταφέρει το πτώμα ενός από τους τελευταίους στρατιώτες του συνταγματάρχη Τζολ επιστρέφει. Ο αξιωματικός Μάντελ εμφανώς φοβισμένος ανακοινώνει μια «προσωρινή κλιμάκωση των δυνάμεων» και αποχωρεί αμέσως από το φυλάκιο. Ο γηγενής πληθυσμός αισθάνεται προδομένος και εγκαταλελειμμένος αφού οι στρατιώτες ενθάρρυναν τον πληθυσμό του φυλακίου να λεηλατήσουν και να κακοποιήσουν τους ιθαγενείς αιχμαλώτους πολέμου. Καθώς ο αξιωματικός Μάντελ και οι άντρες του αναχωρούν, ο Επίτροπος επιστρέφει στα δωμάτιά του και στο γραφείο του για να συνεχίσει τις σπουδές του σχετικά με την ιστορία του τοπικού πληθυσμού.
Μια μέρα ένας από τους άντρες του συνταγματάρχη Τζολ επιστρέφει ζητώντας άλογα. Φαίνεται πανικοβλημένος καθώς τρέχει και συλλέγει προμήθειες. Ο Επίτροπος πηγαίνει να τον δει όπου συναντά τον συνταγματάρχη Τζολ να είναι σκεπτικός και να κάθεται στην αμάξα του. Καθώς οι στρατιώτες ρίχνουν κάποιες προμήθειες στη αμάξα, ο τοπικός πληθυσμός αρχίζει να τους πετάει με πέτρες. Οι στρατιώτες αναχωρούν βιαστικά μέσα στη νύχτα. Ο Επίτροπος επιστρέφει σε μια πόλη όπου στερείται νεαρών ανδρών, με τα αγόρια να παίζουν προσποιούμενα ότι φρουρούν γύρω από τα σκιάχτρα ντυμένοι ως στρατιώτες από τις πύλες του φρουρίου.
Παραγωγή
Ανακοινώθηκε τον Οκτώβριο του 2016 ότι ο κολομβιανός σκηνοθέτης Σίρο Γκέρα δούλευε σε μια προσαρμογή του μυθιστορήματος Περιμένοντας τους Βαρβάρους, με το οποίο θα έκανε το σκηνοθετικό ντεμπούτο του στην αγγλική γλώσσα. Ο Μαρκ Ράιλανς ανακοινώθηκε ότι θα πρωταγωνιστήσει στην ταινία. Τον Μάιο του 2018, ο Τζόνι Ντεπ δήλωσε ότι είχε επικοινωνήσει με τον Γκέρα για να εμφανιστεί στην ταινία. Ο Ρόμπερτ Πάττινσον αποκαλύφθηκε επίσης ότι θα πάρει έναν ρόλο στην ταινία. Ο Ντεπ επιβεβαίωσε τον Οκτώβριο ότι θα πρωταγωνιστήσει στην ταινία και αποκάλυψε ότι η κινηματογράφηση θα ξεκινήσει στα τέλη του μήνα στο Μαρόκο, όπου αργότερα επισημάνθηκε ως 29 Οκτωβρίου. Η παραγωγή τις ταινίας ολοκληρώθηκε στις 14 Δεκεμβρίου 2018.
Κυκλοφορία
Εκανε παγκόσμια πρεμιέρα του στο Φεστιβάλ Κινηματογράφου της Βενετίας στις 6 Σεπτεμβρίου 2019. Η εταιρεία Samuel Goldwyn Films απέκτησε τα δικαιώματα διανομής της ταινίας στις ΗΠΑ και την κυκλοφόρησε στις 7 Αυγούστου 2020.
Υποδοχή
Το Περιμένοντας τους Βαρβάρους κατέχει βαθμολογία έγκρισης 50% στον ιστότοπο Rotten Tomatoes, με βάση 16 κριτικές, με σταθμισμένο μέσο όρο 5,78 / 10. Στο Metacritic, η ταινία έχει βαθμολογία 55 στα 100, με βάση 6 κριτικέςς, αναφέροντας "μικτές ή μεσαίες κριτικές".
Εξωτερικοί σύνδεσμοι
Κατηγορία:Ταινίες του 2019 Κατηγορία:Αμερικανικές ταινίες Κατηγορία:Αμερικανικές δραματικές ταινίες Κατηγορία:Ιταλικές ταινίες Κατηγορία:Ιταλικές δραματικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Σίρο Γκέρα Κατηγορία:Ταινίες γυρισμένες στο Μαρόκο Κατηγορία:Ταινίες βασισμένες σε μυθιστορήματα
Internet Archive
Το Internet Archive είναι μη κερδοσκοπικός οργανισμός που θέτει ως στόχο τη δημιουργία μιας ελεύθερης ηλεκτρονικής βιβλιοθήκης στο διαδίκτυο. Στα εγχειρήματα που συντηρεί περιλαμβάνεται και αρχείο, στο οποίο αποθηκεύονται σελίδες του διαδικτύου περιοδικά κατά τη διαχρονική τους παρουσία. Ο χρήστης είναι δυνατόν να αναζητήσει σελίδες μέσω της μηχανής οπισθοδρόμησης (Wayback Machine). Πέραν των δικτυακών σελίδων στον συγκεκριμένο δικτυακό τόπο βρίσκονται αποθηκευμένα ηχητικά αρχεία, video αρχεία, εκπαιδευτικό υλικό και άλλα. Ιδρύθηκε το 1996 και η έδρα του βρίσκεται στο Σαν Φρανσίσκο των ΗΠΑ.
Παραπομπές
Κατηγορία:Ιστότοποι Κατηγορία:Μη κερδοσκοπικοί οργανισμοί Κατηγορία:Ιστορία του Διαδικτύου
Αγάθη (σύζυγος του Σαμουήλ της Βουλγαρίας)
H Αγάθη, βουλγαρ.: Агата (άκμασε τέλος 10ου αι.) από τον Οίκο του Χρυσέλιου ήταν ευγενούς Ρωμαϊκής (Ελληνικής) καταγωγής, που με τον γάμο της έγινε τσαρίνα της Βουλγαρίας.
Βιογραφία
Σύμφωνα με τη μεταγενέστερη "Ιστορία" του Ρωμαίου χρονικογράφου του 11ου αι. Ιωάννη Σκυλίτζη, η Αγάθη ήταν αιχμάλωτη από τη Λάρισσα και κόρη του αξιωματούχου του Δυρραχίου Ιωάννη Χρυσέλιου.
Ο Σκυλίτζης αναφέρεται εκτενώς σε αυτήν ως μητέρα του Γαβριήλ Ρωμανού, διαδόχου του Σαμουήλ, που μάλλον σημαίνει ότι ήταν σύζυγος του Σαμουήλ. Από την άλλη μεριά ο Σκυλίτζης αναφέρει μετά ότι ο Γαβριήλ Ρωμανός πήρε επίσης μία όμορφη αιχμάλωτη, την Ειρήνη από τη Λάρισσα ως σύζυγό του. Σύμφωνα με τους εκδότες της Προσωπογραφίας της Μεσο-Βυζαντινής Περιόδου, η καταγωγή της Αγάθης φαίνεται να προέρχεται από σύγχυση μεταγενέστερου αντιγραφέα και η αληθινή καταγωγή της να μην είναι από τη Λάρισσα, αλλά από το Δυρράχιο. Σύμφωνα με το ίδιο έργο, είναι πιθανό να απεβίωσε περί το 998, όταν ο πατέρας της παρέδωσε το Δυρράχιο στον Βασίλειο Β΄ Αυτοκράτορα των Ρωμαίων.
Στη Λογοτεχνία
Η Αγάθη είναι μία από τις κεντρικές ηρωίδες του Ντιμιτάρ Τάλεβ στο μυθιστόρημά του Σαμουήλ.
Βιογραφία
Παντρεύτηκε τον Σαμουήλ της Βουλγαρίας, από τη Δυναστεία Κομητόπουλων, και είχε τέκνα:
Για τον Σαμουήλ αναφέρεται ότι είχε ακόμη έναν (νόθο) γιο.
Πηγές
Κατηγορία:Οίκος Κομητόπουλων Κατηγορία:Βυζαντινοί του 10ου αιώνα
Καρυούπολις
Τοποθεσία - Ιστορία
thumb|right|Ο λόφος τής Παλιάς Καρυουπόλεως thumb|right|Σκαλιστή Λάρνακα στην Παλιά Καρυούπολη Βρίσκεται στην κορυφή ενός λόφου στρατηγικής σημασίας, για την ευρύτερη περιοχή. Η τοποθεσία είναι στο κέντρο της απόστασης που χωρίζει τον Λακωνικό από τον Μεσσηνιακό κόλπο, και παράλληλα είναι στην οριογραμμή των συνόρων της Ταινάριας από την Λακωνική περιοχή, όπως ήταν χωρισμένη κατά την εποχή της Ενετοκρατίας τον 16ο αιώνα.
Πρώτη γραπτή αναφορά του ονόματος υπάρχει από τον 8ο αιώνα, αλλά η πόλη προϋπήρχε, άγνωστο όμως πόσο. Το 821 εγκαταστάθηκε εκεί ο μοναχός Νικήτας και παρέμεινε έναν χρόνο. Στο διάστημα της παραμονής του έγραψε το εκκλησιαστικό έργο «Βίος του οσίου Φιλαρέτου».
Ο Νικήτας δεν ήταν τυχαίο πρόσωπο, αλλά μέλος της αυτοκρατορικής οικογενείας του Βυζαντίου. Ο Όσιος Φιλάρετος από την Άμνια της Παφλαγονίας, ήταν παππούς του Νικήτα και της εξαδέλφης του Μαρίας, την οποία παντρεύτηκε ο αυτοκράτορας Κωνσταντίνος ΣΤ΄ γεγονός που επέβαλε την εγκατάσταση της οικογένειας στην Κωνσταντινούπολη.
Μετά τη Φραγκοκρατία, που άρχισε να ακμάζει ο Μυστράς, η Καρυούπολις αποτέλεσε σημαντική πόλη για τους Παλαιολόγους. Ο Κωνσταντίνος Παλαιολόγος, μάλιστα διατηρούσε εκεί φρουρά, και στρατοπεδάρχη τής εμπιστοσύνης του. Ως στρατοπεδάρχης την επoχή του αναφέρεται ο Γεώργιος (Solianos) Σοφιανός. Τα παραπάνω μας γνωστοποιούνται από τον περιηγητή Ciriaco de'Pizzicolli, περισσότερο γνωστό ως Κυριάκο από Ανκόνα, που την επισκέφθηκε το 1447 και φιλοξενήθηκε σε αυτή.
Από το 1618 που έχουμε την πρώτη γραπτή αναφορά για επισκοπή Καρυουπόλεως, αποτελούσε θρησκευτικό κέντρο στην περιοχή, και μέχρι το τέλος του 17ου αιώνα. Εξίσου σημαντική συμμετοχή είχε στα Ορλωφικά,που συμμετείχε ο επίσκοπος Καρυουπόλεως Παΐσιος. Κατά την διάρκεια τής Ελληνικής Επαναστάσεως 1821 επίσκοπος Καρυουπόλεως είναι ο Κύριλλος Γέρμος. Η επισκοπή Καρυουπόλεως μετονομασθεί σε επισκοπή Γυθείου το 1833, με έδρα το Γύθειο. Σήμερα ακόμη αναφέρεται ως επισκοπή μόνο στο παλαιό ημερολόγιο.
Μακρά η σειρά των επισκόπων που διακόνησαν μεταξύ τών οποίων ο Ανανίας Λαμπαρδής και ο Παρθένιος. Ο πρώτος βρήκε τραγικό θάνατο αργότερα όταν ήταν μητροπολίτης Λακεδαίμονος στον Μυστρά από τούς Τούρκους, και ο δεύτερος ηγήθηκε του αποικισμού των Μανιατών στο Καργκέζε στην Κορσική το 1664. Το όνομα Καργκέζε δόθηκε αφού εκλατινίσθηκε το Καρυούπολις, σύμφωνα με την άποψη του καθηγητή Δασκαλάκη. Η παράδοση διασώζει ότι ο προκάτοχος του επισκοπικού θρόνου Ιωάσαφ, γέρος πλέον παρέμεινε, μη δυνάμενος λόγω ηλικίας να ακολουθήσει, και αυτοκτόνησε. Ο αποικισμός και οι άλλες εξελίξεις στην περιοχή είχαν ως αποτέλεσμα την σταδιακή ερήμωση της πόλης. Έτσι, όλες οι δραστηριότητες και οι περισσότεροι κάτοικοι, αναζητώντας ευφορότερα εδάφη, εγκαταστάθηκαν ανατολικότερα στην περιοχή Μινιάκοβα που μετονομάστηκε Καρυούπολις και υπάρχει μέχρι σήμερα. Η ίδρυση της νέας πόλης και η εγκατάσταση, έγινε σταδιακά κατά το δεύτερο μισό του 18ου αιώνα. Η σημερινή ονομασία της ερημωμένης πόλης είναι Παλιά Καρυόπολις.
Στην Καρυούπολη και στην ευρύτερη περιοχή δραστηριοποιήθηκαν και οι Φωκάδες, απόγονοι της Βυζαντινής οικογένειας, που κατέφυγαν εκεί μετά την άλωση.
Σημερινή κατάσταση
thumb|right|Άγιος Γεώργιος Παλιάς Καρυουπόλεως
Ο λόφος πάνω στον οποίο βρίσκεται η Βυζαντινή πόλη παρέμενε ασήμαντος για τους πολλούς, για αρκετά χρόνια.
Μετά τις τελευταίες πυρκαγιές στην περιοχή αποκαλύφθηκε το μέγεθος τών ερειπίων τής Καρυουπόλης.
Πλήθος από μνημεία, άλλα ταυτοποιημένα και άλλα ανεξερεύνητα καλύπτουν την κορυφή του λόφου και όχι μόνο, αλλά διάσπαρτα φτάνουν και μέχρι τους πρόποδες. Περισσότερες από δέκα εκκλησίες, άλλες των πρωτοβυζαντινών χρόνων, και άλλες των υστεροβυζαντινών. Τρεις από αυτές που είναι χαρακτηρισμένες ήδη μνημεία από την αρχαιολογική υπηρεσία με σχετικό ΦΕΚ, ανήκουν στην υστεροβυζαντινή περίοδο, σε ρυθμό μονόχωρου ναού μετά τρούλου, και χρονολογούνται από τον 13ο αιώνα και 14ο αιώνα, ο Άγιος Νικόλαος, ο Άγιος Γεώργιος και ο Άγιος Δημήτριος. Επιπλέον υπάρχουν ερείπια δεκάδων κατοικιών και κτιρίων πάσης χρήσεως, οχυρωμένοι πύργοι, και υπολείμματα ακόμη και Ρωμαϊκής εποχής, είναι η σημερινή κατάσταση. Σημαντική θέση αυτή τού ανεμόμυλου, και τών δεξαμενών νερού που ονομάζονται Γηστέρνες. Επίσης παραμένουν τμήματα τού κατασκευασμένου δρόμου που οδηγούσε στην πόλη. Η σημερινή της ονομασία είναι Παλιά Καρυόπολις.
Απέναντι από τον λόφο, στα ανατολικά, βρίσκεται το χωριό Δροσοπηγή, ενώ στη βόρεια πλαγιά του ιδίου λόφου η Παναγίτσα.
Αναφορά στην αρχαιότητα
Κατά την ιστορική διαδρομή η Καρυούπολις αποτέλεσε τον σημαντικότερο πυρήνα των εξελίξεων στην περιοχή, με ρόλο στην εκκλησιαστική ιστορία, αλλά και στην Βυζαντινή αυτοκρατορία. Παρέμεινε το προπύργιο και η ασπίδα της αντίστασης των Ελλήνων στις επιδρομές των διαφόρων εχθρικών φύλλων, από ξηρά και θάλασσα, σε όλη την διάρκεια τής ιστορίας της. Ίσως εκεί να βρισκόταν η αρχαία Πύρριχος, τής οποίας η θέσις δεν έχει καθορισθεί μα επιστημονική σαφήνεια. Λόγω τής στρατηγικής σημασίας τής θέσεώς της αποτέλεσε σίγουρα τον προμαχώνα του κάστρου τής Μαίνης. Από την Αργοναυτική εκστρατεία αναφέρεται ο βασιλιάς του Ταινάρου Εύφημος. Αργοναύτες υπήρξαν και οι Διόσκουροι Κάστωρ και Πολυδεύκης. Υπαγόταν στην αρχαία Ασίνη, σύμφωνα με την κατάθεση του Κυριάκου από Ανκώνα.
Αναφορά στην Νέα Καρυούπολη
Το πρώτο μισό τού 18ου αιώνα η Καρυούπολις, βρίσκεται σε μεταβατικό στάδιο μετοίκισης στην Μινιάκοβα. Τα αίτια της σταδιακής μετακίνησης είναι η αναζήτηση ευφορότερων χωραφιών, και η προβλεπόμενη ανάπτυξη της περιοχής Γυθείου, το οποίο ιδρύθηκε το 1740μ.χ. με το όνομα Μαραθονήσι. Η επισφράγιση της μετοίκισης έγινε με την μεταφορά και της επισκοπικής έδρας, η οποία πιθανόν ολοκληρώθηκε επί διακονίας του Ανανία Λαμπαρδή (1741-1747μ.χ.) στην επισκοπή Καρυουπόλεως. Η Μανηάκοβα ή Μινιάκοβα, τοπωνύμιο Σλαβικής προέλευσης,σύμφωνα με την επικρατέστερη εκδοχή, ονομαζόταν αρχικά ο οικισμός που ιδρύθηκε κυρίως από μέλη της οικογένειας Φωκάδων Καβαλιεράκηδων, της Καρυούπολης, όπως ο Φλίτσος, το Καυκί, και το Νιοχώρι. Σώζεται σκαλισμένη, πάνω σε πέτρα, χρονολογική επιγραφή 1749μ.χ. που επιβεβαιώνει το κτίσιμο του σπιτιού Καβαλιεράκη. Η παρουσία λοιπόν της επισκοπικής έδρας στην Μινιάκοβα είχε και ως υποχρεωτικό αποτέλεσμα την αλλαγή της ονομασίας σε Καρυούπολη. Έκτοτε η παλιά βυζαντίνη πόλη ονομάζεται Παλιά Καρυούπολις. Η σημερινή Καρυούπολις είναι παραδοσιακός οικισμός σε οχυρή θέση που μαζί με τους συνοικισμούς Βρύσες, Λαγκάδα και Πρωτοβά, απαριθμεί 160 κατοίκους και αποτελεί Δημοτικό Διαμέρισμα του Δήμου Γυθείου. Στο ύψωμα του λόφου βρίσκεται το επιβλητικό οχυρό των Καβαλλιεράκη – Φωκά που εμπόδιζε την διέλευση προς την Μάνη και αποτελείται από δύο κύρια κτιριακά συγκροτήματα με τοξωτές πύλες, περίβολο και πολεμίστρες, που αρκετές είναι δίδυμες. Δυτικά βρίσκεται ο ναός του Αγίου Πέτρου και ανατολικά ο Πύργος του Κοσονάκου, που κτίστηκε στα χρόνια της επανάστασης του (1821μ.χ.) και δεσπόζει στην περιοχή, ενώ δίπλα του είναι ο Ναός των Εισοδίων της Θεοτόκου. Ο Ναός περιλαμβάνει τοιχογραφίες του 19ου αιώνα και αποτελεί χαρακτηριστικό δείγμα όψιμης μεταβυζαντινής τέχνης της Μάνης (1749μ.χ.).
Καρυά (ακτοφυλακίδα)
Κατασκευάστηκε στα ναυπηγεία ‘UK – Shorehan, Sussex’. Καθελκύστηκε στις 7 Απριλίου 1943. Παραχωρήθηκε από το βρετανικό Ναυτικό στις 1 Νοεμβρίου 1945 στο Πειραιά. Ένα από τα δέκα (10) που παραχωρήθηκαν – επί δανεισμού – από το Βρετανικό Ναυτικό το 1945. Χρησιμοποιήθηκαν στις επιχειρήσεις του εμφυλίου και επεστράφησαν στη Βρετανία το 1962 εκτός από : ‘ΑΣΤΥΠΑΛΑΙΑ’ και ‘Θάσος’ που δεν αναφέρονται πουθενά μετά το 1950. Ιδίου τύπου πλοία : ‘Αστυπάλαια', ‘Δίστρατον’, ‘Δαύλεια', ‘Καρυά’, ‘Κλεισούρα’, ‘Καστράκι’, ‘ΜΠΙΖΑΝΙ’, ‘ΠΟΡΤΑΡΙΑ’, ‘Φάρσαλα’ και ‘Θάσος’. Επεστράφη το 1962.
Κατηγορία:Ελληνικές ακταιωροί
Εκκλησία Άνδρες Γαλιλαίοι
thumb|Η εκκλησία το 2012 Η Εκκλησία Άνδρες Γαλιλαίοι είναι ελληνική ορθόδοξη εκκλησία η οποία βρίσκεται στη βόρεια κορυφή του όρους των Ελαιών στην Ανατολική Ιερουσαλήμ. Αποτελεί μέρος της Μονής της Μικρής Γαλιλαίας στο Όρος των Ελαιών, που ανήκει στο Ελληνορθόδοξο Πατριαρχείο Ιεροσολύμων και χρησιμεύει ως η ιδιωτική κατοικία του Πατριάρχη.
Η ονομασία της είναι παρμένη από τις Πράξεις 1:11, όπου δύο λευκοφορεμένοι άνδρες απευθύνονται στους αποστόλους μετά την Ανάληψη του Ιησού: “άνδρες Γαλιλαίοι, διατί εσταθήκατε εδώ με τα μάτια καρφωμένα στον ουρανόν; Αυτός ο Ιησούς, ο οποίος προ ολίγου ανελήφθη εκ μέσου υμών στον ουρανόν, θα έλθη και πάλιν έτσι, όπως τον είδατε ένδοξον επάνω εις ένα σύννεφον να πηγαίνη προς τον ουρανόν”.
Σε αυτό το μέρος πραγματοποιήθηκε το 1964 η ιστορική συνάντηση μεταξύ του Πάπα Παύλου VI, επικεφαλής της Καθολικής Εκκλησίας και του Πατριάρχη Κωνσταντινουπόλεως Αθηναγόρα, Οικουμενικού Πατριάρχη της Ορθοδόξου Εκκλησίας, σηματοδοτώντας ένα σημαντικό βήμα στην οικουμενική προσπάθεια συμφιλίωσης μεταξύ των δύο εκκλησιών.
Δεξιά και αριστερά της θύρας υπάρχουν δύο κολώνες στους οποίους μπορεί να διαβαστεί η επιγραφή στα ελληνικά ΟΙ ΕΝΔΕΜΑΘΗΤΑΙ ΜΑΘΗΤΑΙ ΕΥΘΗΕΑΝΣΑΝ ΕΙΣ ΓΑΛΙΛΑΙΑΝ ΓΑΛΙΛΑΙΑΝ, από το Κατά Ματθαίου 28:16.
Παραπομπές
Κατηγορία:Χριστιανικοί ναοί στο Ισραήλ
Νάματα Λάρισας
Τα Νάματα είναι χωριό του Δήμου Κιλελέρ στο Νομό Λάρισας. Αποτελεί Τοπική Κοινότητα του Δήμου και στην απογραφή του 2011 είχε 105 κατοίκους. Απέχει 20 χιλιόμετρα από την πόλη της Λάρισας και βρίσκεται σχετικά κοντά στα παράλια του νομού.
Ιστορία
Το χωριό πρωτοκατοικήθηκε το 1880 από Έλληνες. Οφείλει την ονομασία του στην αρχαία λέξη νάμα που σήμαινε καθαρό νερό, καθώς το υδραγωγείο του χωριού ήταν φημισμένο για την καλή ποιότητα νερού που παρείχε. Σήμερα δεν λειτουργεί, για διάφορους λόγους. Παλαιότερα τα Νάματα βρεχόντουσαν από τη λίμνη Κάρλα με τα μεγάλα ψάρια της τα οποία ονομαζόταν καρλίσια ή ζαζάνια. Η περιοχή που βρεχόταν από τη λίμνη Κάρλα αποξηράνθηκε το έτος 1955 και οι γεωργικές εκτάσεις που βρίσκονται σήμερα στα εδάφη της παλιάς λίμνης παρουσιάζουν μεγάλη περιεκτικότητα σε αλάτι.
Στην περιοχή γύρω από το χωριό υπήρχε αεροδρόμιο των Άγγλων όπου στάθμευαν και μικρά στρατεύματα και πήγαιναν όπου χρειαζόταν βοήθεια στις γύρω περιοχές. Το 1940 ήρθαν οι Γερμανοί μαζί με τους συμμάχους τους, τους Ιταλούς και κατέλαβαν το αεροδρόμιο. Το 1943 οι Άγγλοι ξαναγύρισαν και συμμάχησαν με το αντάρτικο σώμα της περιοχής. Το 1944 οι Γερμανοί και οι Ιταλοί έφυγαν από την περιοχή. Ακόμη όμως και σήμερα, μετά από τόσα χρόνια από τη λήξη του πολέμου, υπάρχουν θαμμένες μέσα στα χωράφια γερμανικές βόμβες.
Στο κέντρο του χωριού υπάρχει μια μικρή πλατεία η οποία κυρίως το καλοκαίρι, όταν αρκετοί κάτοικοι επιστρέφουν στο χωριό, γεμίζει κόσμο. Το Πάσχα, στη γιορτή του Αγίου Γεωργίου, προστάτη του χωριού, πολλοί είναι οι κάτοικοι των διπλανών χωριών αλλά και παλαιότεροι κάτοικοι των Ναμάτων που δε μένουν πια στο χωριό που έρχονται να τιμήσουν τον Άγιο ο οποίος λέγεται ότι είναι θαυματουργός. Υπάρχουν δύο εκκλησίες του Αγίου Γεωργίου. Η παλαιότερη και πιο μικρή δεν γνωρίζουμε πότε ακριβώς κατασκευάστηκε - φημολογείται το έτος 1512- αλλά υπολογίζεται γύρω στην περίοδο της τουρκοκρατίας ενώ η πιο καινούρια κτίστηκε μέσα στην τελευταία εικοσαετία.
Γύρω από το χωριό, μέσα στα χωράφια, υπάρχει μια μικρή πέτρινη γέφυρα με δύο καμάρες και ένα παλιό πηγάδι ενώ υπάρχουν αρχαιολογικά ευρήματα όπως κεραμικά σκεύη και άλλα.
Ασχολίες κατοίκων
Για τις αρδευτικές ανάγκες των χωραφιών υπάρχουν σήμερα δύο μεγάλες τεχνητές λίμνες. Η μία υπάρχει εδώ και πάρα πολλά χρόνια ενώ η δεύτερη κατασκευάστηκε πρόσφατα. Την άνοιξη, όταν δηλαδή οι λίμνες είναι ακόμη γεμάτες με νερό, καθώς οι αρδευτικές ανάγκες δεν είναι ακόμη τουλάχιστον σχετικά μεγάλες, και εξαιτίας των συχνών ανέμων που πνέουν στην περιοχή, αποτελούν πόλο έλξης, για λιγοστούς όμως, λάτρεις της ιστιοπλοΐας. Ενώ την καλοκαιρινή περίοδο, όταν δηλαδή η στάθμη του νερού είναι σχετικά χαμηλή (αλλά και όλο το χρόνο) προσφέρονται για ψάρεμα. Επίσης, το φθινόπωρο μπορεί κανείς να κυνηγήσει στις περιοχές γύρω από αυτές.
Κατηγορία:Χωριά του νομού Λάρισας Κατηγορία:Δήμος Κιλελέρ
Κτιστάδες Άρτας
Οι Κτιστάδες είναι μικρός ορεινός οικισμός του Νομού Άρτας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Κεντρικών Τζουμέρκων. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αγνάντων ως έδρα του ομώνυμου πρώην δημοτικού διαμερίσματος.
Παλιότερα ονομαζόταν Κουσοβίστα, ονομασία σλαβικής προελεύσεως που μεταφράζεται πιθανότατα ως "Καλή Θέα" που άλλαξε στην σημερινή με το ΦΕΚ 76Α της 02/05/1927, όπως και αυτή της κοινότητας.
Τοποθεσία
Το χωριό είναι χτισμένο σε υψόμετρο 706 μέτρων περίπου στις βορειοδυτικές υπώρειες των Τζουμέρκων. Εγγύς του βρίσκονται τα χωριά Άγναντα Άρτας, Μελισσουργοί Άρτας, Πράμαντα Ιωαννίνων, Τσόπελα Ιωαννίνων και Ραφταναίοι Ιωαννίνων. Απέχει 47 χλμ. από το Βουργαρέλι, έδρα του Δήμου Κεντρικών Τζουμέρκων, 59 χλμ. από την Άρτα και 58 χλμ. από τα Ιωάννινα.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Κεντρικών Τζουμέρκων Κατηγορία:Δήμος Αγνάντων
Ειρήνη της Λάρισσας
Η Ειρήνη (απεβ. 1015) ήταν Ρωμαϊκής (Ελληνικής) καταγωγής από τη Λάρισσα και με τον γάμο της έγινε τσαρίνα της Βουλγαρίας.
Βιογραφία
Ο ιστορικός Ιωάννης Σκυλίτζης αναφέρει ότι η Ειρήνη ήταν «μία όμορφη αιχμάλωτη από τη Λάρισσα». Δεν γνωρίζουμε κάτι άλλο για την καταγωγή της.
Ο Γαβριήλ Ρωμανός/Ραντομίρ τη νυμφεύτηκε, αφού είχε διώξει την πρώτη του σύζυγο, μία πριγκίπισσα της Ουγγαρίας, η οποία ήταν έγκυος. Απέκτησαν επτά παιδιά.
Ο Γαβριήλ διαδέχθηκε τον πατέρα του Σαμουήλ της Βουλγαρίας το 1014, αλλά η βασιλεία του ήταν σύντομη. Ο Σκυλίτζης αναφέρει ότι η Ειρήνη σκοτώθηκε μαζί με τον άνδρα της από τον εξάδελφό του Ιβάν Βλαντισλάβ, που κατέλαβε τον θρόνο το 1015. Αυτός, για να εξασφαλίσει τη θέση του, διέταξε τον ακρωτηριασμό του πρώτου γιου τους.
Οικογένεια
Παντρεύτηκε περί το 999 τον Γαβριήλ Ρωμανό ή Γαβριήλ Ραντομίρ, από τη Δυναστεία Κομητόπουλων ,τσάρο της Βουλγαρίας και είχε τέκνα:
Πηγές
Κατηγορία:Βυζαντινοί του 11ου αιώνα Κατηγορία:Οίκος Κομητόπουλων
Μετατόπιση προς το ιώδες
Η μετατόπιση προς το ιώδες ή κυανή μετατόπιση (blueshift) είναι η ελάττωση του μήκους κύματος (και αντίστοιχα αύξηση της συχνότητας,ενέργειας), σε αντιδιαστολή με τη μετατόπιση προς το ερυθρό. Στο ορατό φως η μετάπτωση μεταβάλλει το χρώμα από το κόκκινο σημείο του ορατού φάσματος στο ιώδες. Ο όρος όμως εφαρμόζεται και σε φωτόνια με συχνότητα σε όλο το ηλεκτρομαγνητικό φάσμα, τα οποία μετατοπίζονται σε μικρότερα μήκη κύματος καθώς και σε μείωση του μήκους κύματος de Broglie. Η μετατόπιση προς το ιώδες κυρίως προκαλείται από τη σχετική κίνηση της πηγής από τον παρατηρητή, μέσω του φαινομένου Ντόπλερ. Ένας παρατηρητής σε βαρυτικό πηγάδι βλέπει και αυτός μια μετατόπιση της ακτινοβολίας λόγω βαρυτικής μετατόπισης προς το κυανό, που περιγράφεται από τη γενική θεωρία της σχετικότητας όμοια με τη βαρυτική μετατόπιση προς το ερυθρό. Σε ένα σύμπαν που συστέλλεται θα παρατηρείται κοσμολογική μετατόπιση προς το κυανό, σε αντίθεση με την κοσμολογική μετατόπιση προς το ερυθρό που παρατηρείται σε ένα σύμπαν που διαστέλλεται.
Μαθηματικός τύπος
Η μετατόπιση προς το κυανό συμβολίζεται με την αδιάστατη μεταβλητή z\,, που ορίζεται από την κλασματική μεταβολή του μήκους κύματος.
Όπου \lambda_o\, το μήκος κύματος και f_o\, η συχνότητα, της ηλεκτρομαγνητικής ακτινοβολίας (φωτονίου), όπως τη μετρά ο παρατηρητής και
\lambda_e\, το μήκος κύματος και f_e\, η συχνότητα,της ηλεκτρομαγνητικής ακτινοβολίας (φωτονίου), όπως μετράται στη πηγή εκπομπής.
Για μετατόπιση προς το κυανό είναι προφανές ότι z < 0.
Μετατόπιση λόγω φαινομένου Ντόπλερ
Η μετατόπιση προς το κυανό λόγω φαινομένου Ντόπλερ (Doppler blueshift), προκαλείται από τη σχετική κίνηση της πηγής από τον παρατηρητή. Ο όρος χρησιμοποιείται για οποιαδήποτε μείωση του μήκους κύματος (ή αύξηση της συχνότητας) σε όλο το ηλεκτρομαγνητικό φάσμα και όχι περιοριστικά μόνο στο ορατό φάσμα. Μόνο τα σώματα που κινούνται με ταχύτητες κοντά σε αυτή του φωτός (σχετικιστικές) σε σχέση με τον παρατηρητή, εμφανίζουν ορατή δια γυμνού οφθαλμού μετατόπιση, αλλά το μήκος κύματος οποιουδήποτε φωτονίου μειώνεται κατά την κατεύθυνση της κίνησης.
Η μετατόπιση στο κυανό λόγω φαινομένου Ντόπλερ χρησιμοποιείται στην αστρονομία για τον προσδιορισμό της σχετικής κίνησης:
Βαρυτική μετατόπιση
Σε αντίθεση με τη φαινόμενη μετατόπιση στο κυανό λόγω Ντόπλερ, που εξαρτάται από την κίνηση της πηγής προς τον παρατηρητή και άρα εξαρτάται από τη γωνία με την οποία αυτός λαμβάνει το φωτόνιο, η μετατόπιση στο κυανό λόγω βαρύτητας (βαρυτική μετατόπιση προς το κυανό) είναι πραγματική και ανεξάρτητη από τη γωνία πρόσληψης του φωτονίου.
Είναι ένα φυσικό αποτέλεσμα της αρχής διατήρησης της ενέργειας και της ισοδυναμίας μάζας-ενέργειας που προβλέπει η γενική σχετικότητα του Αϊνστάιν και επιβεβαιώθηκε πειραματικά από το πείρα Pound–Rebka του 1959. Η μετατόπιση προς το κυανό λόγω βαρύτητας συνεισφέρει στην ανισοτροπία της κοσμικής ακτινοβολίας υποβάθρου μέσω του φαινομένου Sachs-Wolfe, στο οποίο όταν ένα πηγάδι βαρύτητας περιστρέφεται ενώ ένα φωτόνιο περνάει, η μετατόπιση στο κυανό θα διαφέρει από τη μετατόπιση προς το ερυθρό λόγω βαρύτητας καθώς αυτό φεύγει.
Σχετικά
Κατηγορία:Αστροφυσική Κατηγορία:Φασματοσκοπία Κατηγορία:Φυσική κοσμολογία Κατηγορία:Παρατηρησιακή αστρονομία
Γεώργιος Β. Πετιμεζάς
Ο Γεώργιος Πετιμεζάς ήταν πολιτικός.
Βιογραφικά στοιχεία
Ήταν γιος του Βασίλειου Πετιμεζά και καταγόταν από την σπουδαία οικογένεια των Πετιμεζάδων. Ακολούθησε αρχικά την στρατιωτική παράδοση της οικογένειας και εισήλθε στη σχολή Ευελπίδων. Απολύθηκε όμως το 1844 επειδή έλαβε μέρος σε στάση εναντίον του Όθωνα. Το 1854 έλαβε μέρος στην εκστρατεία της Ηπείρου ενώ στη συνέχεια ασχολήθηκε με την πολιτική. Εξελέγη βουλευτής ενώ για ένα διάστημα διετέλεσε αντιπρόεδρος της βουλής.
Γιος του ήταν ο Κωνσταντίνος Γ. Πετιμεζάς και εγγονός του ο Κώρης Αμοιραδάκης, αξιωματικός του στρατού που σκοτώθηκε το 1922.
Παραπομπές
Γ Κατηγορία:Βουλευτές Καλαβρύτων Κατηγορία:Αντιπρόεδροι της Βουλής των Ελλήνων
Android
Το Android είναι λειτουργικό σύστημα για συσκευές κινητής τηλεφωνίας το οποίο τρέχει τον πυρήνα του λειτουργικού Linux. Αρχικά αναπτύχθηκε από την Google και αργότερα από την Open Handset Alliance. Επιτρέπει στους κατασκευαστές λογισμικού να συνθέτουν κώδικα με την χρήση της γλώσσας προγραμματισμού Java, ελέγχοντας την συσκευή μέσω βιβλιοθηκών λογισμικού ανεπτυγμένων από την Google. Το Android είναι κατά κύριο λόγο σχεδιασμένο για συσκευές με οθόνη αφής, όπως τα έξυπνα τηλέφωνα και τα τάμπλετ, με διαφορετικό περιβάλλον χρήσης για τηλεοράσεις (Android TV), αυτοκίνητα (Android Auto) και ρολόγια χειρός (Android Wear). Παρόλο που έχει αναπτυχθεί για συσκευές με οθόνη αφής, έχει χρησιμοποιηθεί σε κονσόλες παιχνιδιών, ψηφιακές φωτογραφικές μηχανές, συνηθισμένους Η/Υ (π.χ. το HP Slate 21) και σε άλλες ηλεκτρονικές συσκευές.
Το Android είναι το πιο ευρέως διαδεδομένο λογισμικό στον κόσμο. Οι συσκευές με Android έχουν περισσότερες πωλήσεις από όλες τις συσκευές Windows, iOS και Mac OS X μαζί.
Η πρώτη παρουσίαση της πλατφόρμας Android έγινε στις 5 Νοεμβρίου 2007, παράλληλα με την ανακοίνωση της ίδρυσης του οργανισμού Open Handset Alliance, μιας κοινοπραξίας 48 τηλεπικοινωνιακών εταιριών, εταιριών λογισμικού καθώς και κατασκευής hardware, οι οποίες είναι αφιερωμένες στην ανάπτυξη και εξέλιξη ανοιχτών προτύπων στις συσκευές κινητής τηλεφωνίας. Η Google δημοσίευσε το μεγαλύτερο μέρος του κώδικα του Android υπό τους όρους της Apache License, μιας ελεύθερης άδειας λογισμικού. Το λογότυπο για το λειτουργικό σύστημα Android είναι ένα ρομπότ σε χρώμα πράσινου μήλου και σχεδιάστηκε από τη γραφίστρια Ιρίνα Μπλοκ.
Η τρέχουσα έκδοση είναι η Android 12L, η οποία κυκλοφόρησε στις 7 Μαρτίου του 2022.
Χαρακτηριστικά
Τωρινά χαρακτηριστικά και λειτουργίες:
Ιστορία
Το λειτουργικό σύστημα Android ιδρύθηκε στο Palo Alto της Καλιφόρνια τον Οκτώβριο του 2003 από τους Andy Rubin, Rich Miner, Nick Sears και Chris White. Ο Rubin χαρακτήρισε το έργο Android ως "τεράστιο δυναμικό για την ανάπτυξη έξυπνων κινητών συσκευών που έχουν μεγαλύτερη επίγνωση της θέσης και των προτιμήσεων του ιδιοκτήτη του". Οι πρώτες προθέσεις της εταιρείας ήταν να αναπτύξει ένα προηγμένο λειτουργικό σύστημα για ψηφιακές φωτογραφικές μηχανές και αυτή ήταν η βάση του πεδίου για τους επενδυτές τον Απρίλιο του 2004. Η εταιρεία αποφάσισε τότε ότι η αγορά των φωτογραφικών μηχανών δεν ήταν αρκετά μεγάλη για τους στόχους της, πέντε μήνες αργότερα είχε εκτρέψει τις προσπάθειές της και ανέβαζε το Android ως λειτουργικό σύστημα χειρός που θα ανταγωνιζόταν τα Symbian και τα Microsoft Windows Mobile. μικρογραφία|Το [[λογότυπο του Android από το 2007 έως το 2014.]] Ο Ρούμπιν είχε δυσκολία να προσελκύσει επενδυτές από νωρίς και το Android αντιμετώπιζε έξωση από το χώρο γραφείων του. Ο Steve Perlman, ένας στενός φίλος του Ρούμπιν, του έφερε 10.000 δολάρια σε μετρητά σε ένα φάκελο, και σύντομα έπειτα ενσύρθηκε ένα μη ανακοινωθέν ποσό ως χρηματοδότηση σπόρων. Ο Perlman αρνήθηκε ένα μερίδιο στην εταιρεία και δήλωσε ότι "το έκανα επειδή πίστευα στο πράγμα και ήθελα να βοηθήσω τον Andy".
Τον Ιούλιο του 2005, η Google απέκτησε το Android Inc. για τουλάχιστον 50 εκατομμύρια δολάρια. Οι βασικοί υπάλληλοί της, όπως οι Rubin, Miner και White, εντάχθηκαν στο Google ως μέρος της εξαγοράς. Δεν γνώριζαν πολλά για το μυστικό Android την εποχή εκείνη, καθώς η εταιρεία παρέσχε λίγες λεπτομέρειες εκτός από το ότι έκανε λογισμικό για κινητά τηλέφωνα. Στο Google, η ομάδα με επικεφαλής τον Rubin ανέπτυξε μια πλατφόρμα κινητών συσκευών που τροφοδοτείται από τον πυρήνα του Linux. Η Google προώθησε την πλατφόρμα στους κατασκευαστές και τους μεταφορείς με την υπόσχεση παροχής ενός ευέλικτου, αναβαθμίσιμου συστήματος. Η Google είχε "παρατάξει μια σειρά από εξαρτήματα υλικού και συνεργάτες λογισμικού και σημείωσε στους μεταφορείς ότι ήταν ανοικτή σε διάφορους βαθμούς συνεργασίας".
Η Google άλλαξε αργότερα τα έγγραφα προδιαγραφών Android για να δηλώσει ότι θα υποστηρίζονται οι "Οθόνες αφής", αν και "το Προϊόν σχεδιάστηκε με την παρουσία διακριτών φυσικών κουμπιών ως υπόθεση, επομένως μια οθόνη αφής δεν μπορεί να αντικαταστήσει πλήρως τα φυσικά κουμπιά". Μέχρι το 2008, τόσο η Nokia όσο και το BlackBerry ανακοίνωσαν έξυπνα τηλέφωνα με βάση το touch για να ανταγωνιστεί το iPhone 3G και η εστίαση του Android τελικά μετατράπηκε σε απλές οθόνες αφής. Το πρώτο εμπορικά διαθέσιμο smartphone που τρέχει το Android ήταν το HTC Dream, επίσης γνωστό ως T-Mobile G1, που ανακοινώθηκε στις 23 Σεπτεμβρίου 2008.
Στις 5 Νοεμβρίου 2007, η Open Handset Alliance, μια κοινοπραξία εταιρειών τεχνολογίας όπως η Google, κατασκευαστές συσκευών όπως HTC, Motorola και Samsung, ασύρματες εταιρείες όπως η Sprint και η T-Mobile και κατασκευαστές chipset όπως η Qualcomm και η Texas Instruments με στόχο την ανάπτυξη της "πρώτης πραγματικά ανοικτής και ολοκληρωμένης πλατφόρμας για κινητές συσκευές". Μέσα σε ένα χρόνο η Open Handset Alliance αντιμετώπισε δύο άλλους ανταγωνιστές ανοιχτής πηγής, το Symbian Foundation και το LiMo Foundation, το τελευταίο αναπτύσσοντας επίσης ένα κινητό λειτουργικό σύστημα όπως το Google. Τον Σεπτέμβριο του 2007, το InformationWeek κάλυψε μια μελέτη Evalueserve που ανέφερε ότι η Google είχε καταθέσει αρκετές αιτήσεις ευρεσιτεχνίας στον τομέα της κινητής τηλεφωνίας.
Από το 2008, το Android έχει δει πολλές αναβαθμίσεις, οι οποίες έχουν βελτιώσει σταδιακά το λειτουργικό σύστημα, προσθέτοντας νέα χαρακτηριστικά και διορθώνοντας σφάλματα σε προηγούμενες κυκλοφορίες. Κάθε μεγάλη κυκλοφορία ονομάζεται με αλφαβητική σειρά μετά από επιδόρπιο ή ζαχαρούχο σκεύασμα, με τις πρώτες εκδόσεις του Android να ονομάζονται "Cupcake", "Donut", "Eclair" και "Froyo", με αυτή τη σειρά. Κατά την ανακοίνωση του Android KitKat το 2013, η Google εξήγησε ότι "Δεδομένου ότι αυτές οι συσκευές κάνουν τη ζωή μας τόσο γλυκιά, κάθε έκδοση Android ονομάζεται μετά από ένα επιδόρπιο", παρόλο που ένας εκπρόσωπος της Google δήλωσε στο CNN σε συνέντευξή του ότι "Είναι σαν μια εσωτερική ομάδα κάτι που προτιμάμε να είμαστε λίγο - πώς θα πρέπει να πω - λίγο ασυμβίβαστο στο θέμα, θα πω ".
Το 2010, η Google παρουσίασε τη σειρά συσκευών Nexus, μια σειρά στα οποία η Google συνεργάστηκε με διαφορετικούς κατασκευαστές συσκευών για την παραγωγή νέων συσκευών και την εισαγωγή νέων εκδόσεων Android. Η σειρά περιγράφηκε ότι έχει "διαδραματίσει βασικό ρόλο στο ιστορικό του Android εισάγοντας νέες επαναλήψεις λογισμικού και πρότυπα υλικού σε όλο το πλάτος" και έγινε γνωστός για το λογισμικό "free-bloat" με "έγκαιρες [...] ενημερώσεις". Στη διάσκεψη προγραμματιστών τον Μάιο του 2013, η Google ανακοίνωσε μια ειδική έκδοση του Samsung Galaxy S4, όπου, αντί να χρησιμοποιήσει την προσαρμογή του Android, το τηλέφωνο έτρεξε "stock Android" και υποσχέθηκε να λάβει γρήγορα νέες ενημερώσεις συστήματος. Η συσκευή θα γίνει η αρχή του προγράμματος Google Play και θα ακολουθήσει άλλες συσκευές, όπως η έκδοση HTC One Google Play και η έκδοση MotoG Google Play. Το 2015, ο Ars Technica έγραψε ότι "Νωρίτερα αυτή την εβδομάδα, το τελευταίο από τα τηλέφωνα Android για την έκδοση Google Play στην ηλεκτρονική προθήκη της Google αναφέρθηκε ως" δεν είναι πλέον διαθέσιμο προς πώληση "και ότι" Τώρα όλα έχουν φύγει και φαίνεται όπως και το πρόγραμμα έχει ολοκληρωθεί ".
Από το 2008 έως το 2013, ο Hugo Barra υπηρέτησε ως εκπρόσωπος των προϊόντων, εκπροσωπώντας το Android σε συνεντεύξεις Τύπου και το Google I / O, το ετήσιο συνέδριο της Google για τους προγραμματιστές. Έφυγε από την Google τον Αύγουστο του 2013 για να ενώσει την κινεζική εταιρεία κατασκευής τηλεφώνων Xiaomi. Λιγότερο από έξι μήνες νωρίτερα, ο τότε διευθύνων σύμβουλος της Google, Larry Page ανακοίνωσε σε blog, ότι ο Andy Rubin είχε μετακομίσει από το τμήμα Android για να αναλάβει νέα έργα στο Google και ότι η Sundar Pichai θα γίνει το νέο Android. Ο ίδιος ο Pichai θα αλλάξει τις θέσεις του και θα γίνει ο νέος CEO της Google τον Αύγουστο του 2015 μετά την αναδιάρθρωση της εταιρίας στο αλφαβητάρι αλφαβήτου, καθιστώντας τον Hiroshi Lockheimer νέο επικεφαλής του Android.
Τον Ιούνιο του 2014, η Google ανακοίνωσε το Android One, ένα σύνολο «μοντέλων αναφοράς υλικού» που θα «επιτρέψουν στους κατασκευαστές συσκευών να δημιουργήσουν εύκολα τηλέφωνα υψηλής ποιότητας με χαμηλό κόστος», σχεδιασμένα για καταναλωτές στις αναπτυσσόμενες χώρες. Τον Σεπτέμβριο, η Google ανακοίνωσε το πρώτο σετ Android One phones για κυκλοφορία στην Ινδία. Ωστόσο, η Recode ανέφερε τον Ιούνιο του 2015 ότι το έργο ήταν "απογοήτευση", αναφέροντας "διστακτικούς καταναλωτές και συνεργάτες κατασκευής" και "σφάλματα από την εταιρεία αναζήτησης που ποτέ δεν έχει σπάσει το υλικό". Τα σχέδια για την επανενεργοποίηση του Android One εμφανίστηκαν τον Αύγουστο του 2015, με την Αφρική να ανακοινώθηκε ως επόμενη θέση για το πρόγραμμα μια εβδομάδα αργότερα. Μια αναφορά από τις πληροφορίες τον Ιανουάριο του 2017 δήλωσε ότι η Google επεκτείνει το πρόγραμμα Android One με χαμηλό κόστος στις Ηνωμένες Πολιτείες, αν και η The Verge σημειώνει ότι η εταιρεία πιθανότατα δεν θα παράγει τις ίδιες τις ίδιες τις συσκευές.
Ιστορικό Ενημερώσεων
Παρόλο που το Android είναι ένα προϊόν ελεύθερου λογισμικού, ένα κομμάτι της ανάπτυξης του λογισμικού συνεχίζεται σε ιδιωτικό παρακλάδι. Για να έρθει αυτό το λογισμικό σε κοινή θέαση δημιουργήθηκε ένα παρακλάδι του μόνο ανάγνωσης, εν ονόματι "Cupcake". To Cupcake συνήθως συγχέεται με τον τίτλο μιας ενημέρωσης, σε αντίθεση με όσα δηλώνει η ίδια η Google στην ιστοσελίδα ανάπτυξης του Android: "το Cupcake αποτελεί ακόμη ένα έργο σε εξέλιξη, όχι μια επίσημη έκδοση." Αξιοσημείωτες αλλαγές στο λειτουργικό Android θα παρουσιαστούν στο cupcake και περιλαμβάνουν αλλαγές στο σύστημα διαχείρισης των μεταφορτώσεων (download manager), το framework, Bluetooth, το λογισμικό συστήματος, το ραδιόφωνο και το σύστημα τηλεφωνίας, εργαλεία προγραμματισμού, το κυρίως σύστημα και διάφορες εφαρμογές, καθώς και πληθώρες διορθώσεις σφαλμάτων. Όπως φαίνεται στον παραπάνω πίνακα, οι εκδόσεις Android έχουν ονόματα γλυκού. Κάτι που μάλλον θα άρεσε στους προγραμματιστές του. Ωστόσο, μετά το Αndroid 10 αυτό σταματά. . Ένα από τα χαρακτηριστικά του Android 10, που πολλοί χρήστες περίμεναν εναγωνίως, είναι το Dark Theme. Το σκοτεινό θέμα υπάρχει ήδη σε αρκετές εφαρμογές, αλλά με την έκδοση 10, τα smartphone που έρχονται με stock Android θα αποκτήσουν dark mode σε όλο το σύστημα. Το ίδιο συμβαίνει και με τα gestures πλοήγησης στο λειτουργικό. Οι χειρονομίες θα αντικαταστήσουν την τριάδα πλήκτρων στην κάτω πλευρά, κάτι που όμως ήδη προσφέρεται από κάποιους κατασκευαστές. Κάτι που βλέπουμε για πρώτη φορά από τη Google όμως και περιμένουμε πως και πως να έρθει σε περισσότερα smartphone είναι το Live Caption. Η νέα αυτή λειτουργία μπορεί να βάλει υπότιτλους στην οθόνη σου σε πραγματικό χρόνο για ό,τι κι αν παίζει εκείνη τη στιγμή στην οθόνη σου. Το χαρακτηριστικό αυτό μάλιστα δουλεύει ακόμα και αν η συσκευή δεν έχει σύνδεση στο ίντερνετ. Επιπλέον, με το Android 10 βελτιώνονται και οι επιλογές δικαιωμάτων για τις εφαρμογές. Έτσι, σαν χρήστης θα έχεις ακόμα μεγαλύτερο έλεγχο πάνω στο πως χρησιμοποιούν οι εφαρμογές τα δικαιώματα που τους δίνεις.
Εφαρμογές
μικρογραφία|265x265εσ|Η εφαρμογή του [[Τηλέφωνο|τηλεφώνου και των επαφών στο Android Lolipop]] Οι εφαρμογές, οι οποίες επεκτείνουν τη λειτουργικότητα των συσκευών, γράφονται χρησιμοποιώντας το κιτ ανάπτυξης λογισμικού Android (SDK) και, συχνά, τη γλώσσα προγραμματισμού Java. Η Java μπορεί να συνδυαστεί με το C / C ++, μαζί με μια επιλογή μη προεπιλεγμένων χρόνων εκτέλεσης που επιτρέπουν καλύτερη υποστήριξη C ++. Η γλώσσα προγραμματισμού Go υποστηρίζεται επίσης, αν και με περιορισμένο σύνολο διεπαφών προγραμματισμού εφαρμογών (API). Τον Μάιο του 2017, η Google ανακοίνωσε την υποστήριξη για την ανάπτυξη εφαρμογών Android στη γλώσσα προγραμματισμού Kotlin.
Το SDK περιλαμβάνει ένα πλήρες σύνολο εργαλείων ανάπτυξης, συμπεριλαμβανομένου ενός προγράμματος εντοπισμού σφαλμάτων, βιβλιοθηκών λογισμικού, ενός εξομοιωτή ακουστικών βασισμένου σε QEMU, τεκμηρίωσης, κώδικα δείγματος και σεμινάρια. Αρχικά, το υποστηριζόμενο ολοκληρωμένο περιβάλλον ανάπτυξης (IDE) της Google ήταν το Eclipse χρησιμοποιώντας το πρόσθετο εργαλείων ανάπτυξης Android (ADT). τον Δεκέμβριο του 2014, η Google κυκλοφόρησε το Android Studio, βασισμένο στην IntelliJ IDEA, ως πρωταρχικό IDE για ανάπτυξη εφαρμογών Android. Άλλα εργαλεία ανάπτυξης είναι διαθέσιμα, συμπεριλαμβανομένου ενός κιτ φυσικής ανάπτυξης (NDK) για εφαρμογές ή επεκτάσεις σε C ή C ++, Google App Inventor, ένα οπτικό περιβάλλον για αρχάριους προγραμματιστές και διάφορες πλατφόρμες εφαρμογών διαδικτυακών εφαρμογών. Τον Ιανουάριο του 2014, η Google παρουσίασε ένα πλαίσιο βασισμένο στο Apache Cordova για τη μεταφορά εφαρμογών ιστού HTML 5 Chrome στο Android, τυλιγμένο σε ένα κέλυφος εφαρμογής.
Το Android έχει μια αυξανόμενη ποικιλία εφαρμογών τρίτου μέρους που μπορούν να αποκτηθούν από χρήστες, μεταφορτώντας και εγκαθιστώντας το αρχείο APK της εφαρμογής (πακέτο εφαρμογών Android) ή μεταφορτώνοντάς τα χρησιμοποιώντας ένα πρόγραμμα καταστήματος εφαρμογών που επιτρέπει στους χρήστες να εγκαταστήσουν, να ενημερώσουν και να καταργήσουν εφαρμογές από τις συσκευές τους. Το Google Play Store είναι το κύριο κατάστημα εφαρμογών που είναι εγκατεστημένο σε συσκευές Android που συμμορφώνονται με τις απαιτήσεις συμβατότητας της Google και διαθέτουν άδεια χρήσης του λογισμικού Google Mobile Services. Το Google Play Store επιτρέπει στους χρήστες να περιηγούνται, να πραγματοποιούν λήψη και να ενημερώνουν εφαρμογές που δημοσιεύονται από την Google και τρίτους προγραμματιστές. από τον Ιούλιο του 2013, υπάρχουν διαθέσιμα περισσότερα από ένα εκατομμύριο εφαρμογές για το Android στο Play Store. Από τον Ιούλιο του 2013 έχουν εγκατασταθεί 50 δισεκατομμύρια αιτήσεις. Ορισμένοι μεταφορείς προσφέρουν άμεση χρέωση για μεταφορείς εφαρμογών Google Play, όπου το κόστος της εφαρμογής προστίθεται στο μηνιαίο λογαριασμό του χρήστη. Από τον Μάιο του 2017, υπάρχουν περισσότεροι από ένα δισεκατομμύριο ενεργοί χρήστες το μήνα για το Gmail, το Android, το Chrome, το Google Play και τους Χάρτες.
Λόγω της ανοικτής φύσης του Android, υπάρχουν και άλλες αγορές εφαρμογών τρίτων για το Android, είτε για να αντικαταστήσουν συσκευές που δεν επιτρέπεται να μεταφέρονται στο Google Play Store, να παρέχουν εφαρμογές που δεν μπορούν να προσφερθούν στο Google Play Store λόγω σε παραβιάσεις πολιτικής ή για άλλους λόγους. Παραδείγματα αυτών των καταστημάτων τρίτων έχουν συμπεριλάβει τα Amazon Appstore, GetJar και SlideMe. Το F-Droid, μια άλλη εναλλακτική αγορά, επιδιώκει να παρέχει μόνο εφαρμογές που διανέμονται υπό ελεύθερες και ανοιχτές πηγές.
Λογότυπο
Το λογότυπο του Android έχει αλλάξει τέσσερις φορές.
Σημειώσεις
Κατηγορία:Ελεύθερο λογισμικό Κατηγορία:Κινητή τηλεφωνία  Κατηγορία:Google (λογισμικά)
Τζίμι Σνούκα
Ο Τζέιμς Γουίλεϊ Σμιθ (James Wiley Smith, 18 Μαΐου 1943 – 15 Ιανουαρίου 2017) ήταν παλαιστής από τα Φίτζι. Περισσότερο γνωστός ήταν με το όνομα που χρησιμοποιούσε στην καριέρα του στα ρινγκ, Τζίμι (Σούπερφλαϊ) Σνούκα.
Το ξεκίνημα
Ο Σνούκα ξεκίνησε ως μπόντι μπίλντερ στις αρχές τις δεκαετίας του 1960. Αφού μέσω αυτής του της απασχόλησης, γνώρισε παλαιστές, δοκίμασε την τύχη του στο άθλημα. Από το 1969 ξεκίνησε προπονήσεις και την επόμενη χρονιά έκανε το ντεμπούτο του. Πέρασε από πολλές εταιρείες, και από την National Wrestling Alliance από τα μέσα της δεκαετίας του 1970 ως και το 1982, που υπέγραψε με το WWE.
WWE
Στο WWE έμεινε ως το 1985, ενώ ξαναγύρισε το 1989 για να αποχωρήσει εκ νέου το 1992. Στην πορεία του εκεί, αντιμετώπισε τους σπουδαιότερους παλαιστές της εποχής του, τον Χαλκ Χόγκαν, τον Ρόντι Πάιπερ, τον Μπομπ Όρτον, αλλά και ανερχόμενους αστέρες, που η εταιρεία του έδινε αντιπάλους, ώστε να τους βοηθήσει να γίνουν γνωστοί. Μερικοί από αυτούς που αντιμετώπισε στα πρώτα τους βήματα ήταν οι Μικ Φόλεϊ και Αντερτέικερ. Υπήρξε μέντορας της κόρης του, Ταμίνα Σνούκα, κατά τα πρώτα της βήματα στο WWE.
Η καριέρα του ως το τέλος
Ο Σνούκα πέρασε επίσης για ένα διάστημα από την Αμερικανική Ένωση Πάλης, αλλά και από το ECW, και από άλλες εταιρείες, που πλέον στην δύση της καριέρας του, απλά τους έδινε μια αίγλη. Από το 1996 σταμάτησε να αγωνίζεται σε υψηλό επίπεδο και κάνει σποραδικές εμφανίσεις σε διάφορα σόου μέχρι και σήμερα. Το 1996 εισήχθη στο τιμητικό για τους παλαιστές Hall of Fame, που ξεκίνησε να διοργανώνει η εταιρεία πάλης, WWE, δύο χρονιές νωρίτερα.
Πηγές
Κατηγορία:Επαγγελματίες Παλαιστές
Ειδησεογραφία
Η ειδησεογραφία είναι τομέας της δημοσιογραφίας και αφορά τη συλλογή, επεξεργασία και μετάδοση των ειδήσεων. Το σύνολο των ειδήσεων που αναγράφονται στις εφημερίδες ή τα περιοδικά ή που μεταδίδονται από το ραδιόφωνο, την τηλεόραση και το διαδίκτυο, αποτελούν παράγωγα αυτής.
Η ειδησεογραφία περιγράφει και μεταφέρει γεγονότα και πληροφορίες που προκύπτουν από την πραγματική, καθημερινή ζωή, όπως πολιτικές, οικονομικές, αθλητικές, πολιτιστικές, καλλιτεχνικές, θρησκευτικές. Ζούμε στην εποχή της πληροφορίας. Κάθε είδηση είναι μια πληροφορία και, πληροφορία είναι κάθε στοιχείο που περιγράφει γνώση για κάτι. Υπάρχουν πληροφορίες που έχουν ενδιαφέρον σε προσωπικό ή ιδιωτικό επίπεδο και άλλες που ενδιαφέρουν το σύνολο μιας κοινωνίας ή ακόμα και ολόκληρης της ανθρωπότητας. Οι δεύτερες είναι συνήθως αυτές που είναι και επίκαιρες, δηλαδή απασχολούν σε δεδομένη χρονική στιγμή τα μέσα μαζικής ενημέρωσης (ΜΜΕ). Ο τρόπος να φτάσει αυτή η πληροφορία, η επίκαιρη πληροφορία σε κάθε ενδιαφερόμενο πολίτη είναι η ειδησεογραφία, μέσω της οποίας γίνεται η συλλογή των ειδήσεων, η επεξεργασία τους και η μετάδοσή τους μέσω των ΜΜΕ. Η είδηση αφορά και απευθύνεται σε ανθρώπους όλων των κοινωνικοοικονομικών στρωμάτων και ηλικιών, ανεξαρτήτως επιπέδου μόρφωσης και ακαδημαϊκής εκπαίδευσης.
Ειδησεογραφία και αντικειμενικότητα
Όπως η ειδησεογραφία καλείται να μεταφέρει την είδηση με τρόπο κατανοητό για όλους, τον ίδιο σεβασμό επιβάλλεται να επιδεικνύει όσον αφορά και στην ορθή μεταφορά της είδησης. Μια είδηση είναι πάντοτε κάτι συγκεκριμένο, απτό, αληθινό. Η διάδοση και μετάδοσή της οφείλει να γίνεται στο σωστό ή αλλιώς άμεσο χρόνο και με το σωστό ή αλλιώς αντικειμενικό τρόπο, ώστε να παραμείνει αναλλοίωτη η ουσία της και να μην μετατραπεί σε παραπληροφόρηση, παραποιημένη είδηση ή προπαγάνδα. Το δεύτερο είναι πιθανό να συμβεί είτε λόγω ελλιπούς, μονομερούς έρευνας και παρουσίασης των γεγονότων, είτε λόγω διαστρέβλωσής τους, ανεξάρτητα αν αυτό οφείλεται σε εκ παραδρομής λάθος ή σε σκοπιμότητα.
Πηγές
Κατηγορία:Δημοσιογραφία
Δημόσια Βιβλιοθήκη Μηλεών
Η Δημόσια Βιβλιοθήκη Μηλεών Μαγνησίας «Ψυχής Άκος» είναι μία από τις παλαιότερες βιβλιοθήκες στον ελλαδικό χώρο. Η βιβλιοθήκη λειτουργεί στις Μηλιές Μαγνησίας, επάνω στο Πήλιο, σε απόσταση 26 χλμ. ανατολικά από τον Βόλο.
Ιστορία
Η Βιβλιοθήκη Μηλεών ιδρύθηκε το 1814 με την μορφή Σχολής από τρεις μηλιώτες λογίους ιερείς και υπέρμαχους του Διαφωτισμού: τον Άνθιμο Γαζή, τον Γρηγόριο Κωνσταντά και τον Δανιήλ Φιλιππίδη. Οι ιδρυτές της τής έδωσαν το όνομα Ψυχής Άκος, που σημαίνει θεραπεία ψυχής. Αρχικός σκοπός των ιδρυτών της Σχολής ήταν να δημιουργήσουν μία Ακαδημία, κάτι σαν πανεπιστήμιο, αλλά οι οθωμανικές Αρχές αρνήθηκαν να δώσουν άδεια για κάτι τέτοιο.
Το 1928, με δωρεά της μηλιώτισσας Κρυσταλλίας Οικονομάκη, χτίστηκε κοντά στην πλατεία του χωριού η σημερινή Βιβλιοθήκη για να στεγάσει τα διασωθέντα βιβλία και όργανα της Σχολής. Ωστόσο, το 1943, όταν οι Γερμανοί πυρπόλησαν τις Μηλιές, το μεγαλύτερο μέρος από την συλλογή βιβλίων της Σχολής καταστράφηκε. Έτσι σήμερα στο Ιστορικό Τμήμα της Βιβλιοθήκης σώζονται περίπου 1.700 τίτλοι (3.000 τόμοι) διαφόρων ιστορικών εντύπων που έχουν τυπωθεί από το 1497 έως το 1899, καθώς και πολλά χειρόγραφα που χρονολογούνται από τον 10ο έως τον 18ο αι. μ.Χ.
Η Βιβλιοθήκη Μηλεών έγινε δημόσια το 1955 και το 1973 απέκτησε και έναν ακόμη όροφο. Το Δανειστικό Τμήμα της περιλαμβάνει περίπου 13.000 τίτλους βιβλίων και περιοδικών και εμπλουτίζεται συνεχώς. Στην Βιβλιοθήκη λειτουργεί επίσης Δημόσιο Κέντρο Πληροφόρησης με ελεύθερη πρόσβαση στο Διαδίκτυο.
Έλεν ΝτιΤζένερις
Η Έλεν ΝτιΤζένερις (Ellen Lee DeGeneres, 26 Ιανουαρίου 1958) είναι Αμερικανίδα ηθοποιός και παρουσιάστρια. Παρουσίαζε το talk show The Ellen DeGeneres Show από το 2003 έως το 2022.
Η ΝτιΤζένερις έχει παρουσιάσει τα Βραβεία Όσκαρ το 2007, τα Βραβεία Όσκαρ το 2014 και τα Βραβεία Έμμυ. Ως ηθοποιός έχει πρωταγωνιστήσει στις ταινίες Mr. Wrong (1996), EDtv (1999) και The Love Letter (1999) και έχει δανείσει τη φωνή της στη Ντόρι στην ταινία κινουμένων σχεδίων Ψάχνοντας τον Νέμο (Finding Nemo, 2003) της Disney-Pixar, για την οποία κέρδισε Saturn Award β' γυναικείου ρόλου και είναι η πρώτη και η μοναδική φορά που ερμηνεία φωνής βραβεύτηκε με Saturn Award. Ήταν κριτής στο American Idol για μία χρονιά και έχει πρωταγωνιστήσει σε δύο κωμικές σειρές, στο Ellen από το 1994 μέχρι το 1998 και στο The Ellen Show από το 2001 μέχρι το 2002. Κατά τη διάρκεια της τέταρτης σεζόν του Ellen το 1997, η ΝτιΤζένερις παραδέχτηκε ότι είναι λεσβία σε συνέντευξή της στην εκπομπή της Όπρα Γουίνφρεϊ. Λίγο αργότερα, ο χαρακτήρας της, Έλεν Μόργκαν επίσης παραδέχτηκε στο θεραπευτή της που υποδύθηκε η Γουίνφρεϊ ότι είναι ομοφυλόφιλη. Η Έλεν λόγω της δήλωσης της έχασε την δουλεία της, μετά από κάποια χρόνια επανήλθε στο προσκήνιο και πλέον έχει μια από τις πιο επιτυχημένες εκπομπές. Η Έλεν εκτός από τις ξεκαρδιστικές εκπομπές που κάνει έχει βοηθήσει πολύ τη ΛΟΑΤ κοινότητα. Πλέον θεωρείται η πιο επιτυχημένη ομοφυλόφιλη σε όλο το κόσμο. Από το 2008 είναι νυμφευμένη με την Πόρσια ντε Ρόσι, ηθοποιό και μοντέλο αυστραλιανής καταγωγής. Η Έλεν έχει δηλώσει πως δεν επιθυμούν να αποκτήσουν παιδιά.
Έχει κερδίσει 13 Έμμυ και πολλά άλλα βραβεία για τη δουλειά της σε φιλανθρωπικούς σκοπούς ενώ έχει βρεθεί τρεις φορές υποψήφια για Χρυσή Σφαίρα.
Εξωτερικοί σύνδεσμοι
Κατηγορία:Αμερικανοί τηλεπαρουσιαστές Κατηγορία:ΛΟΑΤ πρόσωπα από τις ΗΠΑ Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής